এভাবেই সময় গড়িয়ে চলে নদীর স্রতের মতো। জাফর ব্যস্ত হয়ে পড়ে তার বার্ষিক পরীক্ষার প্রস্তুতি নিয়ে। বার্ষিক পরীক্ষার পর পরই বৃত্তি পরীক্ষা। এবার বৃত্তিটা তাকে পেতেই হবে। দেখতে দেখতে পরীক্ষাগুলোও শেষ হয়ে যায়। এখন অনেক অবসর। একদিন জুমার নামাজের খুতবায় খতিব সাহেব বলেন- আমাদের প্রিয় নেতা আন্তর্জাতিক খ্যাতিসম্পন্ন মোফাচ্ছিরে কুরআন আল্লামা মনোয়ার হোসাইন সাহেবকে সরকার বেশ কিছুদিন আগে ষড়যন্ত্র¿মূলকভাবে মিথ্যা খুনের মামলায় আটক করেছে। আমরা বাদ জুমা তাঁর মুক্তির দাবিতে বড় রাস্তায় বিক্ষোভ মিছিল করবো। আপনারা শরিক থাকবেন। মিছিলে অনেক লোকের অংশগ্রহণ হয় এবং বড় সড়কে যাওয়ার পর পুলিশি বাধায় সেখানেই শেষ হয়।